Kenneth McArthur

Kennedy Kane McArthur (10 Februarie 1881, Dervock - 13 Junie 1960, Potchefstroom) was 'n maratonatleet wat die goue medalje op 14 Julie 1912 tydens die Olimpiese Spele in Swede gewen het.

 Persoonlike lewe 
McArthur is in Dervock, Noord-Ierland gebore. Hy het in 1901 tydens die Tweede Vryheidsoorlog na Suid-Afrika geëmigreer, en by genl.-maj. Robert Baden-Powell se Suid-Afrikaanse Polisiemag (SAC) aangesluit. Hy doen eers diens by Lindequesdrift, die Vaalrivier, by Kraalkop en later by Bank naby Carletonville. Hy werk ten einde laaste in Potchefstroom.

Hy ontmoet Johanna Jacoba Christina (Joey) Louw in Potchefstroom. Sy was in die konsentrasiekamp by Klerksdorp en slegs veertien jaar oud aan die einde van die oorlog. Hulle is eers in 1921 getroud.

 Maratonloopbaan 
McArthur wen sy eerste maraton oor 57 km tussen Klerksdorp en Potchefstroom in 1904. Hy neem ook aan veldwedlope deel en onder meer die Johannesburg-Krugersdorp wedloop, die Wanderers-maraton, die Suid-Afrikaanse maraton in 1908 en ook die Argus-maraton in 1910. Hy het al hierdie maratons gewen.

 Bron 
 Van polisieman tot kampioen, Beeld, 12 Julie 2012.

Kategorie:Suid-Afrikaanse atlete
Kategorie:Geboortes in 1881
Kategorie:Sterftes in 1960
Kategorie:Olimpiese deelnemers